temper hindi remake updates
టెంపర్ సినిమాను రీమేక్ చేయడం లేదు
ఎన్టీఆర్ కెరీర్‌లో బ్లాక్‌బస్టర్ హిట్ సినిమాగా పేరు తెచ్చుకున్న 'టెంపర్‌'ను హిందీలో రీమేక్ చేసేందుకు ఏర్పాట్లు జరుగుతున్నాయనే...
TNN | Updated:
Sep 8, 2017, 02:25PM IST
ఎన్టీఆర్ కెరీర్&zwnj;లో బ్లాక్&zwnj;బస్టర్ హిట్ సినిమాగా పేరు తెచ్చుకున్న 'టెంపర్&zwnj;'ను హిందీలో రీమేక్ చేసేందుకు ఏర్పాట్లు జరుగుతున్నాయనే సంగతి తెలిసిందే. ప్రముఖ బాలీవుడ్ ఫిలింమేకర్ రోహిత్ శెట్టి 'టెంపర్' రీమేక్ రైట్స్ సొంతం చేసుకున్నట్టుగానూ వార్తలొచ్చాయి. యంగ్ హీరో రణ్&zwnj;వీర్ సింగ్ ఈ రీమేక్&zwnj;లో లీడ్ రోల్ పోషించనున్నట్టు స్వయంగా రోహిత్ శెట్టినే ప్రకటించాడు. ఇదిలావుంటే, ఎందుకో ఉన్నట్టుండి రోహిత్ శెట్టి ఈ రీమేక్ విషయంలో తన మనసు మార్చుకున్నట్టు తెలుస్తోంది.
తాజాగా ఈ రీమేక్ గురించి మాట్లాడిన రోహిత్ శెట్టి.. తెలుగు టెంపర్ సినిమాలో ఉన్నది ఉన్నట్టుగా కాకుండా కేవలం కథకి ఆయువుపట్టుగా మారిన మూడు, నాలుగు సన్నివేశాలని ఆధారంగా చేసుకుని మిగతా కథనంతా తాను సొంతంగా రాసుకుంటానని ప్రకటించాడు. హిందీ రీమేక్&zwnj;లో హీరోయిన్ పాత్ర కోసం కాజల్ అగర్వాల్&zwnj;తో సంప్రదింపులు జరుగుతున్నాయనే పుకార్లని కొట్టిపారేసిన రోహిత్.. హీరోయిన్ విషయంలోనూ తాము ఇంకా ఏ నిర్ణయం తీసుకోలేదని స్పష్టంచేశాడు
ఏదైతేనేం.. టాలీవుడ్ బ్లాక్&zwnj;బస్టర్ ఆధారంగానే బాలీవుడ్ సినిమా పట్టాలెక్కుతోంది. టాలీవుడ్ టాలెంట్&zwnj;కి ఇదొక అభినందించదగిన పరిణామం. కొన్నిసార్లు ఏ సినిమానైనా తమ ప్రాంతీయ భాషలోకి రీమేక్ చేసేటప్పుడు అక్కడి స్థానికుల అభిరుచి, సంస్కృతి, పల్స్&zwnj;కి అనుగుణంగా కథని మార్చుకోవాల్సి వుంటుంది. ఇప్పుడు టెంపర్ రీమేక్ విషయంలోనూ అదే జరుగుతోందన్నమాట.